Amon Tobin

Amon Tobin (oikealta nimeltään Amon Adonai Santos de Araújo Tobin, s. 7. helmikuuta 1972 Rio de Janeiro, Brasilia) on brasilialainen musiikintekijä, DJ ja tuottaja.

Hänen lähinnä drum and bass -genreen luettava elektroninen musiikki yhdistelee eri tyylejä samplatusta jazzista trip hopiin.    

Amon Adonai Santos de Araujo Tobin syntyi Rio de Janeirossa, Brasiliassa. Tobin varttui Englannissa, missä hän kiinnostui musiikin eri tyyleistä, kuten jazzista ja hip hopista. Hän julkaisi neljä EP:tä sekä ensimmäisen albuminsa Adventures in Foam (1996) taiteilijanimellä Cujo, kunnes teki sopimuksen Ninja Tune -levy-yhtiön kanssa saman vuoden lopulla, ja alkoi käyttää levytyksissään omaa nimeään. Ninja Tune -levy-yhtiön alla hän on julkaissut neljä arvostettua täyspitkää albumia, yhden live-albumin sekä soundtrackin Ubisoftin julkaisemalle Splinter Cell 3 -pelille.

Diskografia
Adventures in Foam (1996) (nimellä Cujo)
Bricolage (1997)
Permutation (1998)
Supermodified (2000)
Out from Out Where (2002)
Verbal Remixes & Collaborations (2003) (EP-kokoelma)
Solid Steel Presents Amon Tobin: Recorded LiveChaos Theory - Splinter Cell 3 Soundtrack (2005)Foley room (2007)ISAM'' (2011)

Amon Tobin Suomessa
Amon Tobin esiintyi Joensuun Ilosaarirockissa 17. heinäkuuta 2005.

Lähteet

Aiheesta muualla
 Viralliset kotisivut 
 Ninja Tune -levy-yhtiön artistisivu 

Brasilialaiset DJ:t
Brasilialaiset elektronisen musiikin artistit
Vuonna 1972 syntyneet
Elävät henkilöt